ઉંચીપોળમાં મહાવીર સ્વામી પ્રભુ આદિ જિનબિંબોની પ્રતિષ્ઠા | ઉંચીપોળમાં મહાવીર સ્વામી પ્રભુ આદિ જિનબિંબોની પ્રતિષ્ઠા - Divya Bhaskar
ઉંચીપોળમાં મહાવીર સ્વામી પ્રભુ આદિ જિનબિંબોની પ્રતિષ્ઠા
500 વર્ષ્ પ્રાચીન દેરાસરના જિર્ણોધ્ધાર બાદ ત્રિ દિવસીય મહોત્સવ ઉજવાયો
લગભગ108થી વધુ જિનાલયોથી શોભતા પાટણ ખાતે સોનીવાડા ઉંચીપોળમાં પ્રાચીન બે જિનાલયોનું નવીનીકરણ થતાં ભવ્ય મંદીરમાં મૂળનાયક શ્રી મહાવીરસ્વામી , શાંતિનાથ અને શંખેશ્વર પાર્શ્વનાથ આદી 11 જિન મૂર્તીઓની પ્રતીષ્ઠા વિધી ફાગણ વદ ચોથને ગુરૂવારે જિર્ણોધ્ધાર માર્ગદર્શક સાહિત્યકાર પૂજ્ય જૈનાચાર્ય શ્રી પૂર્ણચંદ્ર સુરીશ્વરજી મ.સા. તેમજ પ્રવચનકાર યુવાચાર્ય શ્રી યુગચંદ્રસુરીજી મહારાજ આદી 100 જેટલા શ્રમણ શ્રમણિ ગણની હાજરીમાં સંપન્ન થઇ હતી.
આશરે 500 વર્ષ પ્રાચીન જીનાલયનો જીર્ણોધ્ધાર ચાર મહીના પૂર્વે પૂજ્યશ્રીની પ્રેરણાથી મુખ્ય વહીવટદાર ટ્રસ્ટી ધરણેન્દ્રભાઇ શાહ દ્વારા શરુ કરાયો હતો. ત્રિદિવસીય પ્રતીષ્ઠા ઉત્સવમાં યોગેશભાઇ, નૈનેશભાઇ, સંજયભાઇ સોની વગેએ લાભ લીધો હતો. પ્રતિષ્ઠા બાદ લઘુશાંતિસ્નાત્ર મહાપુજન ભણાવવામાં આવ્યુ઼ હતું.
સાધર્મીક વાત્સલ્ય નવકારશી થયા હતા. કુલ 1700 ભાવીકોનો લાભ લેવાયો હતો. નગીનભાઇ પૌષધશાળાના કમીટી મેમ્બરોએ વ્યવસ્થાઓ સ઼ભાળી હતી. પ્રસંગ પુર્ણ થયે જૈનાચાર્યએ શંખેશ્વર તરફ મંગલ પ્રયાણ આદર્યું હતું. ત્યાં રવિવારે શ્રુતમંદીર ખાતે પુજન ભણાવાશે.